164 
sværtede Overflade. Man maatte altsaa vente, at der vilde 
komme et tykkere Islag under den sværtede end under den 
blanke Tallerken, og dette slog fuldstændig til, som jeg har 
paavist ved Forsøg, der findes meddelte i Oversigterne over 
Videnskabernes Selskabs Forhandlinger for 1891. 
Da jeg erfarede, at der var Tale om at sende en Expedi¬ 
tion til Østgrønland, henvendte jeg mig til Professor Fr. 
John s trup med Anmodning om, at der ved denne Lejlighed 
maatte blive anstillet Forsøg over Isdannelsen efter den angivne 
Methode. Jeg fik derefter Lejlighed til at forhandle nærmere 
med Expeditionens Leder, Premierlieutenant C. Ryder; Resul¬ 
tatet blev, at Expeditionen medførte en større Vandbeholder 
samt 4 af de omtalte, tallerkenformede <«Frysebakker»», og der 
blev da under Expeditionens Vinterophold i Østgrønland udført 
en Række Maalinger, hvorover jeg nu skal give en Oversigt. 
Omstaaende Tabel I indeholder alle Iagttagelserne over 
Isdannelse under Frysebakkerne. Overskrifterne ville give til¬ 
strækkelig Oplysning om Tallenes Betydning. Tallene for Sky¬ 
mængde, Vindstyrke, Temperatur og Fugtighed ere Middeltal, 
udledte af Iagttagelser for. hver Time. Forsøget begyndte i 
Reglen om Aftenen, afsluttedes om Morgenen. Kun de med * 
betegnede Forsøg ere udførte om Dagen; Forsøgene Nr. 18. 
28 og 29, som ere mærkede ** ere anstillede i Solskinsvejr. 
